Komission asetus (EY) N:o 1619/2001, annettu 6 päivänä elokuuta 2001, omenoiden ja päärynöiden kaupan pitämisen vaatimuksista ja asetuksen (ETY) N:o 920/89 muuttamisesta



Virallinen lehti nro L 215 , 09/08/2001 s. 0003 - 0016



Komission asetus (EY) N:o 1619/2001, annettu 6 päivänä elokuuta 2001, omenoiden ja päärynöiden kaupan pitämisen vaatimuksista ja asetuksen (ETY) N:o 920/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 2 artiklan 2 kohdan, sekä katsoo seuraavaa: (1) Omenat ja päärynät kuuluvat asetuksen (EY) N:o 2200/96 liitteessä I mainittuihin tuotteisiin, joihin on sovellettava kaupan pitämisen vaatimuksia. Porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista sekä asetuksen N:o 58 muuttamisesta 10 päivänä huhtikuuta 1989 annettua komission asetusta (ETY) N:o 920/89(3), sellaisena kuin se on viimeksi muutettuna asetuksella (EY) N:o 730/1999(4), on muutettu useita kertoja, eikä se ole enää oikeudellisesti selvä. (2) Selvyyden vuoksi on aiheellista erottaa omenoita ja päärynöitä koskeva lainsäädäntö asetuksen (ETY) N:o 920/89 soveltamisalaan kuuluvien muiden tuotteiden lainsäädännöstä. Tämän vuoksi on aiheellista muotoilla mainittu sääntely uudestaan ja kumota asetuksen N:o 920/89 liite III. Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevän työryhmän omenille ja päärynöille suosittelemat vaatimukset olisi maailmankaupan avoimuuden vuoksi otettava tästä syystä huomioon. (3) Näiden vaatimusten soveltamisella olisi voitava poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta. (4) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointiaika ja tuotteiden erilaiset käsittelyt saattavat aiheuttaa niissä biologisesta kehittymisestä ja pilaantumisalttiudesta aiheutuvaa laadun heikkenemistä. Tämä heikentyminen on syytä ottaa huomioon sovellettaessa vaatimuksia lähetysvaihetta seuraavissa kaupan pitämisen vaiheissa. Erityisen huolellisesti lajiteltavissa ja pakattavissa ekstraluokan tuotteissa voidaan sallia ainoastaan tuoreuden ja nestejännityksen väheneminen. (5) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Seuraaviin tuotteisiin sovellettavat kaupanpitämistä koskevat vaatimukset ovat liitteessä: - CN-koodiin ex 0808 10 kuuluvat omenat, - CN-koodiin ex 0808 20 kuuluvat päärynät. Nämä vaatimukset koskevat kaikkia kaupan pitämisen vaiheita asetuksessa (EY) N:o 2200/96 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja täyden nestejännityksen vähenemistä, - muissa kuin ekstraluokkaan luokitelluissa tuotteissa niiden kehityksestä ja enemmän tai vähemmän pilaantuvasta luonteesta johtuvaa vähäistä laadun heikkenemistä. 2 artikla Muutetaan asetus (ETY) N:o 920/89 seuraavasti: 1. Poistetaan 1 artiklan ensimmäisen kohdan kolmas luetelmakohta. 2. Poistetaan liite III. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan toisen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä elokuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 129, 11.5.2001, s. 3. (3) EYVL L 97, 11.4.1989, s. 19. (4) EYVL L 93, 8.4.1999, s. 14. LIITE OMENOITA JA PÄÄRYNÖITÄ KOSKEVAT VAATIMUKSET I. TUOTTEEN MÄÄRITELMÄ Nämä vaatimukset koskevat Malus domestica Borkh. ja Pyrus communis L. -lajikkeiden omenoita ja päärynöitä, jotka on tarkoitettu toimitettaviksi kuluttajille tuoreina, lukuun ottamatta teolliseen jalostukseen tarkoitettuja omenoita ja päärynöitä. II. LAATUA KOSKEVAT SÄÄNNÖKSET Vaatimusten tarkoituksena on määritellä kauppakunnostettujen ja pakattujen omenoiden ja päärynöiden laatu. A. Vähimmäisvaatimukset Kullekin luokalle annetut erityissäännökset ja sallitut poikkeamat huomioon ottaen omenoiden ja päärynöiden on kaikissa luokissa oltava: - eheitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, lähes vailla näkyviä vieraita aineita, - lähes vailla tuholaisia, - lähes vailla tuholaisten aiheuttamia vioittumia, - vailla epätavallista pintakosteutta, - vailla vierasta hajua ja/tai makua. Hedelmien on lisäksi oltava huolellisesti poimittuja. Omenoiden ja päärynöiden kehitysasteen ja kunnon on oltava sellainen, että - kypsyminen voi jatkua ja hedelmät voivat saavuttaa lajikkeelle sopivan kypsyysasteen(1), - kestävät kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Omenat ja päärynät luokitellaan kolmeen luokkaan seuraavasti: i) Ekstraluokka Tähän luokkaan luokiteltujen omenoiden ja päärynöiden on oltava erittäin hyvälaatuisia. Niiden on oltava muodoltaan, kooltaan ja väriltään lajikkeelle tyypillisiä(2), ja niiden kannan on oltava vahingoittumaton. Mallossa ei saa olla vaurioita. Niiden on oltava virheettömiä hyvin vähäisiä pintavirheitä lukuun ottamatta edellyttäen, että virheet eivät vaikuta tuotteen ulkonäköön, laatuun, säilyvyyteen tai pakkauksen ulkoasuun. Päärynät eivät saa olla rakeisia. ii) I luokka Tähän luokkaan luokiteltujen omenoiden ja päärynöiden on oltava hyvälaatuisia. Niiden on oltava muodoltaan, kooltaan ja väriltään lajikkeelle tyypillisiä(3). Mallossa ei saa olla vaurioita. Joissakin hedelmissä voi kuitenkin olla seuraavanlaisia vähäisiä virheitä edellyttäen, että virheet eivät vaikuta tuotteen ulkonäköön, laatuun, säilyvyyteen tai pakkauksen ulkoasuun: - vähäinen muotovirhe, - vähäinen kehitysvirhe, - vähäinen värivirhe, - vähäisiä kuoren vikoja, jotka eivät saa olla - muodoltaan pitkänomaisten vikojen osalta yli kahden senttimetrin pituisia, - muiden vikojen osalta yli yhtä neliösenttimetriä kokonaispinta-alaltaan, lukuun ottamatta hedelmärupea (Venturia inaequalis), jonka pinta-ala ei saa olla yli 0,25 neliösenttimetriä, - lievien vaurioiden, jotka eivät saa olla tummuneita, osalta yli yhtä neliösenttimetriä kokonaispinta-alaltaan. Omenoista voi puuttua kanta, jos se on irronnut siististi eikä kuori kantakuopassa ole vaurioitunut. Päärynöiden kanta voi olla lievästi vaurioitunut. Päärynät eivät saa olla rakeisia. iii) II luokka Tähän luokkaan kuuluvat omenat ja päärynät, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset(4). Mallossa ei saa olla merkittäviä vikoja. Niissä voi olla seuraavanlaisia virheitä edellyttäen, että niiden laatuun, säilyvyyteen tai ulkoasuun liittyvät olennaiset ominaispiirteet säilyvät muuttumattomina: - muotovirheitä, - kehitysvirheitä, - värivirheitä, - vähäisiä kuoren virheitä, jotka eivät saa olla - muodoltaan pitkänomaisten vikojen osalta neljän senttimetrin pituisia, - muiden vikojen, lievästi tummentuneet ruhjeet mukaan luettuina, osalta yli 2,5 neliösenttimetriä kokonaispinta-alaltaan, lukuun ottamatta hedelmärupea (Venturia inaequalis), jonka pinta-ala ei saa olla yli yhtä neliösenttimetriä. III. KOKOLAJITTELUA KOSKEVAT SÄÄNNÖKSET Koko määritetään keskikohdan suurimman halkaisijan tai painon mukaan. Jälkimmäisessä tapauksessa vähimmäispaino on kuitenkin vahvistettava siten, että kaikkien hedelmien halkaisija on kussakin luokassa vähintään seuraavassa taulukossa mainittu. Kussakin luokassa vaaditaan vähintään seuraavan suuruinen halkaisija: >TAULUKON PAIKKA> Edellä olevasta poiketen vähimmäiskokoa ei vaadita niiltä kesäpäärynöiltä, jotka on lueteltu näiden vaatimusten lisäyksessä olevassa lajikeluettelossa ja jotka on toimitettu jakeluun kunkin vuoden 10 päivän kesäkuuta ja 31 päivän heinäkuuta (mainitut päivät mukaan luettuina) välisenä aikana. Jotta taattaisiin tasakokoisuus kussakin pakkauksessa, saman pakkauksen hedelmien halkaisijoiden ero saa olla enintään: - viisi millimetriä ekstraluokan hedelmillä ja kerroksittain riveihin pakatuilla I ja II luokan hedelmillä(5), - kymmenen millimetriä irtotavarana pakkauksessa tai esipakkauksessa tarjottavilla I luokan hedelmillä(6). Irtotavarana pakkauksessa tai esipakkauksessa tarjottaville II luokan hedelmille ei ole vahvistettu sääntöä yhtenäisestä koosta. IV. SALLITTUJA POIKKEAMIA KOSKEVAT SÄÄNNÖKSET Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole mainitun laatuluokan vaatimusten mukaisia. A. Sallitut laatupoikkeamat (i) Ekstraluokka Viisi prosenttia lukumäärästä tai painosta omenoita ja päärynöitä, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. (ii) I luokka Kymmenen prosenttia lukumäärästä tai painosta omenoita ja päärynöitä, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. Tätä poikkeamaa ei kuitenkaan sovelleta kannattomiin päärynöihin. (iii) II luokka Kymmenen prosenttia lukumäärästä tai painosta omenoita ja päärynöitä, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää, selviä pintavikoja tai jotka muuten ovat pilaantuneet kulutukseen kelpaamattomiksi. Tämän poikkeaman rajoissa voidaan hyväksyä enintään kaksi prosenttia lukumäärästä tai painosta hedelmiä, joissa on seuraavia vikoja: - pahoja korkkiutuma- tai lasittumataudin aiheuttamia virheitä, - vähäisiä arpeutumattomia halkeamia tai repeytymiä, - hyvin vähäistä pilaantumista, - hedelmän sisällä olevia tuholaisia ja/tai tuholaisten hedelmälihalle aiheuttamia vaurioita. B. Sallitut kokopoikkeamat Kaikissa laatuluokissa: a) Hedelmissä, joita tasakokoisuusvaatimukset koskevat, kymmenen prosenttia lukumäärästä tai arvosta saa olla hedelmiä, jotka kuuluvat välittömästi alempaan tai ylempään kokoluokkaan kuin pakkauksessa mainittu kokoluokka siten, että pienimpään sallittuun kokoluokkaan luokitellut hedelmät saavat olla enintään viisi millimetriä tätä vähimmäiskokoa pienempiä. b) Hedelmissä, joita tasakokoisuusvaatimukset eivät koske, kymmenen prosenttia lukumäärästä tai painosta saa olla vähimmäiskokoa pienempiä hedelmiä siten, että ne saavat olla enintään viisi millimetriä vähimmäiskokoa pienempiä. V. PAKKAUKSEN ULKOASUA KOSKEVAT SÄÄNNÖKSET A. Tasalaatuisuus Kunkin pakkauksen sisällön on oltava tasalaatuinen ja sisällettävä ainoastaan samaa alkuperää, lajiketta, laatu- ja kokoluokkaa (jos tuote on pitänyt lajitella koon mukaan) ja kypsyysastetta olevia omenia ja päärynöitä. Ekstraluokan hedelmien on oltava myös väriltään yhdenmukaisia. Omenoilta, jotka on pakattu enintään kolmen kilon nettopainoisiin vähittäismyyntipakkauksiin, ei vaadita lajiketta koskevaa tasalaatuisuutta. Kun eri lajikkeiden omenoita pidetään kaupan samassa pakkauksessa, alkuperää koskevaa tasalaatuisuutta ei vaadita. Pakkauksesta näkyvän sisällön osan on edustettava koko sisältöä. B. Luokitus Omenat ja päärynät on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla merkinnöillä varustettujen materiaalien, erityisesti paperien ja etikettien käyttö on sallittua edellyttäen, että painatus ja kiinnitys tehdään myrkyttömällä painovärillä ja liimalla. Pakkauksissa ei saa olla mitään vieraita esineitä. C. Ulkoasu Ekstraluokan hedelmät on pakattava kerroksittain riveihin. VI. MERKITSEMISTÄ KOSKEVAT SÄÄNNÖKSET Kunkin pakkauksen samalla sivulla on oltava selvin, pysyvin ja ulospäin näkyvin kirjaimin seuraavat merkinnät: A. Tunnistusmerkinnät Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään koodia (tunnusta), merkintä "pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen koodin (tunnuksen) läheisyyteen. B. Tuote - "Omenoita" tai "päärynöitä", jos sisältö ei ole näkyvissä, - lajikkeen nimi tai lajikkeiden nimet. C. Tuotteen alkuperä Alkuperämaa sekä mahdollisesti tuotantoalue tai kansallinen, alueellinen tai paikallinen nimitys. Edellä olevan V (A) kohdan kolmannessa alakohdassa mainitussa tapauksessa, kun eri alkuperää ja eri lajikkeita olevia omenoita on pakattu vähittäismyyntipakkauksiin, kunkin lajikkeen alkuperämaa on ilmoitettava. D. Kaupalliset tiedot - Luokka, - kokoluokka tai kerroksittain riveihin pakatuista hedelmistä kappalemäärä. Jos tunnistaminen tapahtuu kokoluokan perusteella, kokoluokka on ilmoitettava a) niiden hedelmien osalta, joita tasalaatuisuusvaatimukset koskevat, vähimmäis- ja enimmäishalkaisijoina b) niiden hedelmien osalta, joita tasalaatuisuusvaatimukset eivät koske, pakkauksen pienimmän hedelmän halkaisijana, jonka perään lisätään maininta "ja enemmän" tai "ja +" tai tarvittaessa maininta pakkauksen suurimman hedelmän halkaisijasta. E. Virallinen tarkastusmerkintä (vapaaehtoinen). (1) Fuji-lajikkeelle tyypillisten poimintakypsyyttä koskevien lajikeominaisuuksien vuoksi säteittäinen lasittumatauti sallitaan, jos se rajoittuu kunkin hedelmän johtosolukkoon. (2) Omenoiden väriä ja ruskealaikkuisuutta koskevat perusteet esitetään näiden vaatimusten lisäyksessä yhdessä ohjeellisen lajikeluettelon kanssa. (3) Omenoiden väriä ja ruskealaikkuisuutta koskevat perusteet esitetään näiden vaatimusten lisäyksessä yhdessä ohjeellisen lajikeluettelon kanssa. (4) Omenoiden väriä ja ruskealaikkuisuutta koskevat perusteet esitetään näiden vaatimusten lisäyksessä yhdessä ohjeellisen lajikeluettelon kanssa. (5) Bramley's Seedling- (Bramley-, Triomphe de Kiel-) ja Horneburger-lajikkeiden omenoilla halkaisijoiden ero saa kuitenkin olla enintään 10 millimetriä. (6) Bramley's Seedling- (Bramley-, Triomphe de Kiel-) ja Horneburger-lajikkeiden omenoilla halkaisijoiden ero saa kuitenkin olla enintään 20 millimetriä. LISÄYS 1. OMENOITA KOSKEVAT VÄRIPERUSTEET Omenalajikkeet luokitellaan niiden väriominaisuuksien perusteella neljään ryhmään: >TAULUKON PAIKKA> 2. OMENOITA KOSKEVAT RUSKEALAIKKUISUUSPERUSTEET Omenalajikkeet luokitellaan niiden ruskealaikkuisuuden perusteella kahteen ryhmään: Ryhmä R - Omenalajikkeet, joille pinnan ruskealaikkuisuus on tyypillinen kuoren omainaisuus ja joka ei ole virhe, jos se on tyypillinen lajikeominaisuus. Muille kuin ryhmän R lajikkeille ruskealaikkuisuus sallitaan seuraavissa rajoissa: >TAULUKON PAIKKA> 3. OMENOIDEN JA PÄÄRYNÖIDEN KOKOLUOKKAA KOSKEVAT PERUSTEET Omena- ja päärynälajikkeet luokitellaan niiden kokoluokkaa koskevien ominaisuuksien perusteella kolmeen ryhmään: Ryhmä SH - Omenoita ja päärynöitä koskevien vaatimusten III osaston toisessa alakohdassa tarkoitetut suurihedelmäiset omena- ja päärynälajikkeet, Ryhmä PH - Omenoita ja päärynöitä koskevien vaatimusten III osaston kolmannessa alakohdassa tarkoitetut kesäpäärynälajikkeet, Muut lajikkeet. 4. OHJEELLINEN LUETTELO VÄRIÄ, RUSKEALAIKKUISUUTTA JA KOKOLUOKKAA KOSKEVIEN PERUSTEIDEN MUKAISESTI LUOKITELLUISTA OMENALAJIKKEISTA >TAULUKON PAIKKA> 5. OHJEELLINEN LUETTELO KOKOLUOKKAA KOSKEVIEN PERUSTEIDEN MUKAISESTI LUOKITELLUISTA PÄÄRYNÄLAJIKKEISTA >TAULUKON PAIKKA>